cyanic-selkie/wikianc huggingface dataset:
அக்டோபர் 11
வெளி இணைப்புகள்
பகுப்பு:அக்டோபர் பகுப்பு:ஆண்டின் நாட்கள்
ஜோதி அரோரா
சுயசரிதை
ஜோதி மூன்று வயதாக இருக்கும் போது அவருக்கு இரத்த அழிவுச் சோகை நோய் இருப்பதாக கண்டறியப்பட்டது. இதனால் இவரது பள்ளிப்படிப்பு இடையில் நின்றது. பின்பு சுயமாக கற்று முதுகலை ஆங்கிலம் மற்றும் பயன்பாட்டு உளவியல் பயின்றார். இவருக்கு மூன்று சகோதரிகள் உள்ளனர்.இவர் காசியாபாத்தில் பெற்றோருடன் வசித்து வருகிறார். 2007 ஆம் ஆண்டில் சார்பிலா எழுத்தாளராக பணியினைத் துவங்கினார். 2011 இல் இவரின் முதல் புதினம் (இலக்கியம்) வெளியானது. இவரின் அனைத்து நூல்களும் காதலை அடிப்படையாகக் கொண்டு எழுதப்பட்டது.
வெளியிணைப்புகள்
பகுப்பு:இந்திய ஆங்கில எழுத்தாளர்கள் பகுப்பு:வாழும் நபர்கள் பகுப்பு:இந்திய எழுத்தாளர்கள்
சிசிசி ஆய்வு
thumbnail
மருத்துவத்தில், சிசிசி ஆய்வு (Kidney Ureters Bladder examination - KUB exam.) என்பது வயிறு பகுதி நோய் நிர்ணய சோதனை ஆகும். இது சிறுநீர் சுரப்பி (Kidney), மேல் சிறுநீர்க் குழாய் (Ureter), சிறுநீர் பை (Bladder) போன்ற கழிவகற்ற உறுப்புத் தொகுப்பினை ஒப்புமைக் கூட்டும் சாயப்பொருட்களுடன் ஆராயும் நோயறிகதிரியல் (Diagnostic Radiology) ஆய்வாகும். இப்பகுதியிலுள்ள மருத்துவச் சிக்கல்களை இச்சோதனை தெரிந்துகொள்ள உதவும். கற்கள், புண், புற்று நோய், செயல்படும் முறை போன்ற முக்கிய செயல்பாடுகளை ஆராய பெரிதும் துணைபுரிகிறது. பொதுவாக கதிரியக்கம் இல்லாத ஐயோடின் கலந்த மருந்து ஊசி மூலம் குருதிக் குழாயில் செலுத்தப்படுகிறது. இவ்வாய்வு குருதிக் குழாய் சிறுநீர் சுரப்பி ஆய்வு (IVP- intravenouspylogram) எனப்படும்.
பகுப்பு:மருத்துவ சோதனைகள்
சோடச கலாப் பிராசாத சட்கம்
சோடச கலாப் பிரசாத சட்கம் என்னும் நூல் பிரசாத நூல்களில் ஒன்று. திருமந்திரம் இதனை ‘மேதாதி ஈரெட்டு’ என்று குறிப்பிடுகிறது. 16 ஆம் நூற்றாண்டில் வாழ்ந்த குருஞான சம்பந்தர் இயற்றிய நூல். சோடசம் என்னும் வடசொல் 16 என்னும் எண்ணைக் குறிக்கும். இந்த நூலில் 16 கலைகள் கூறப்பட்டுஇள்ளன. இவை பிரசாதம் என்னும் யோகக் கலைகள். யோகம் என்பது ஒருமை-ஒடுக்கம். அதாவது ஒரு நிலையில் குறிப்பிட்ட கால அளவு உள்ளத்தையும் உடலையும் ஒருநிலைப்படுத்தி ஒடுங்கியிருத்தல். மூச்சை இவ்வாறு ஒடுக்குதலும் ஒரு யோகப் பிரசாதம்.
இந்த நூலில் முதலானவை கூறப்பட்டுள்ளன.
சிற்றம்பல நாடிகள் வழியே வந்த பரம்பரையினர் இந்த 16 நெறியைக் கூறுகின்றனர். பிற சைவ சித்தாந்தக் குருமார்களும் மாணாக்கர்களும் இதனைக் காட்டவில்லை. தருமபுரத்தில் இதற்கென்று 16 பகுதி கொண்ட மண்டபம் ஒன்று உண்டு. இதில் இந்தப் பரம்பரையினர் இந்த 16 கலைகளைப் பயிற்சி செய்து காட்டிக் கற்பித்துவந்தனர்.
இந்த நூல் தரும்புரம் ஆதீனத்தால் 1972-ல் அச்சிடப்பட்டுள்ளது.
கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள்
மாம்பட்டி
மாம்பட்டி (Mampatty) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மாம்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், அரூரிலிருந்து 15  கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'56.7"N 78°32'34.9"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 524 குடும்பங்களும் 2168 மக்களும் வசிக்கின்றனர். இதில் 1066 ஆண்களும் 1102 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
சோரிகுலசு
சோரிகுலசு (Soriculus) என்பது ஆசியாவைப் பூர்வீகமாகக் கொண்ட மூஞ்சூறு பேரினமாகும். பல புதை படிவ சிற்றினங்களுடன், இப்பேரினத்தின் ஒரே வாழக்கூடிய சிற்றினமாக இமயமலை மூஞ்சூறு உள்ளது. இப்பேரினத்தின் கீழ் வகைப்படுத்தப்பட்ட பிற சிற்றினங்கள் வேறு பேரினங்களின் கீழ் மாற்றப்பட்டுள்ளன.
வகைப்பாட்டியல்
சோரிகுலசு பேரினமானது நெக்டோகாலினி இனக்குழுவின் கீழ் வைக்கப்பட்டுள்ளது. முன்பு, இந்த பேரினத்தில் பல சிற்றினங்கள் இருந்தன. ஆனால் இவை இப்போது சோட்சிகோவா மற்றும் எபிசோரிகுலசு போன்ற பிற பேரினங்களுக்கு மாற்றப்பட்டுள்ளன. அழிந்துபோன அசோரிகுலசு என்ற ஐரோப்பியப் பேரினத்தைச் சேர்ந்த சிற்றினங்களும் ஒரு கட்டத்தில் இங்குச் சேர்க்கப்பட்டன. தற்போது இந்த பேரினமானது சோரிகுலசு காசுமீரியென்சிசு மற்றும் சோரிகுலசு குபினி ஆகிய அழிந்துபோன சிற்றினங்களைக் கொண்டுள்ளது. சோ. காசுமீரியென்சிசு இப்போது சோட்சிகோவா பேரினத்தில் வைக்கப்பட்டுள்ள சிற்றினங்களுடன் மிகவும் நெருங்கிய தொடர்புடையதாகக் குறிப்பிடப்பட்டுள்ளது. டி. என். ஏ. ஆராய்ச்சி, ஐரோப்பாவில் சமீபத்தில் அழிந்துபோன அசோரிகுலசு/நெசிடோடைட்சு மூஞ்சுறுகளுடன் சோரிகுலசின் நெருங்கிய உறவை உறுதிப்படுத்தியுள்ளது.
மேற்கோள்கள்
பகுப்பு:பாலூட்டிப் பேரினங்கள் பகுப்பு:மூஞ்சூறு
ஈயம்(II) அயோடைடு
ஈயம்(II) அயோடைடு (Lead(II) iodide) என்பது PbI2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் பிளம்பசு அயோடைடு என்றும் அழைக்கப்படுகிறது. அறை வெப்பநிலையில் அடர்மஞ்சள் நிறம் கொண்ட திண்மமாகக் காணப்படும் இச்சேர்மம் சூடுபடுத்தும் போது மீட்சியடையக்கூடிய செங்கல் சிவப்பு நிறமாக மாறுகிறது.
படிகநிலையில் இருக்கும் போது எக்சுகதிர் மற்றும் காமாக் கதிர்கள் உள்ளிட்ட உயர் ஆற்றல் ஒளியணுக்களை கண்டறிய உதவும் ஒரு கண்டுபிடிப்புப் பொருளாகப் பயன்படுத்தப்படுகிறது.
ஈயம்((II) அயோடைடில் ஈயம் கலந்து இருப்பதால் இது ஒரு நச்சாகச் செயல்படுகிறது. 19 ஆம் நூற்றாண்டில் அயோடின் மஞ்சள் என்ற பெயரில் ஓவியர்கள் இதை சாயமாகப் பயன்படுத்தினார்கள். ஆனால் இது மிகவும் நிலைப்புத்தன்மையற்றுக் காணப்பட்டது.
தயாரிப்பு
ஈயம்((II) நைட்ரேட்டு மற்றும் பொட்டாசியம் அயோடைடு கரைசல்களைச் சேர்த்து வினைபுரியச் செய்தால் மஞ்சள் நிற வீழ்படிவாக ஈயம்((II) அயோடைடு கிடைக்கிறது.
அதிக அளவு பொட்டாசியம் அயோடைடு கரைசலில் இம்மஞ்சள் நிற வீழ்படிவு கரைந்து நிறமற்ற நான்கையோடோ பிளம்பேட்டு கரைசல் உருவாகிறது.
புற இணைப்புகள்
பகுப்பு:அயோடைடுகள் பகுப்பு:ஈய சேர்மங்கள் பகுப்பு:உலோக ஆலைடுகள் பகுப்பு:குறைக்கடத்திப் பொருட்கள்
சென்னை சர்வதேச விமான நிலைய மெட்ரோ நிலையம்
சென்னை சர்வதேச விமான நிலைய மெட்ரோ நிலையம், (Chennai International Airport Metro Station) சென்னை மெட்ரோவின் நீல பாதையில் உள்ள ஒரு மெட்ரோ ரயில் நிலையமாகும். இந்த நிலையம் சென்னை சர்வதேச விமான நிலையம் மற்றும் மீனம்பாக்கம் மற்றும் திரிசூலத்தின் சுற்றுப்புறங்களுக்கு சேவை செய்கிறது.
இந்த நிலையம் விமான நிலையத்துடன் விரைவான போக்குவரத்து இணைப்பை செயல்படுத்துகிறது. டெல்லிக்குப் பிறகு இந்தியாவின் இரண்டாவது நகரமாக சென்னை திகழ்கிறது.
கட்டுமானம்
மெட்ரோ நிலையத்திற்கான அடித்தளம் 24 மே 2012 அன்று அமைக்கப்பட்டது. கிரியேட்டிவ் குழுமத்துடன் கலந்தாலோசித்து நிலையத்தின் கட்டடக்கலை மற்றும் கட்டமைப்பு வடிவமைப்பு எஎஐ (AAI) ஆல் மேற்கொள்ளப்படும் என்றும் அதே வேளையில், நிலையத்தின் உட்புறங்களை சி.எம்.ஆர்.எல் வடிவமைக்கும் என்றும் ஆலோசிக்கப்பட்டது. மெட்ரோ நிலையத்தை நிர்மாணிப்பதற்கான காலம் 14 மாதங்கள் மற்றும் வேலை, 480 மில்லியன் டாலர் செலவில் ஈரோட்டில் உள்ள யு.ஆர்.சி கட்டுமான நிறுவனம் பிரைவேட் லிமிடெட் நிறுவனத்திற்கு வழங்கப்பட்டுள்ளது.
ஜூலை 2014 இன் இறுதியில், நிலையத்தின் கட்டமைப்பு பணிகள் நிறைவடைந்தன.
நிலையம்
நிலையக் கட்டிடம் ஒரு அடித்தளம், தரை தளம், மெட்ரோ தரை தளம், இசைக்குழு மற்றும் ஒரு தளம் கொண்ட ஐந்து நிலை முனையமாகும். இந்த நிலையம் 17,300 சதுர மீட்டர் பரப்பளவில் உள்ளது. சர்வதேச மற்றும் உள்நாட்டு முனையங்களிலிருந்து பயணிகள் நேரடியாக இறங்க உதவுவதற்காக, நிலையத்தின் குழுமம் கண்ணாடி இணைப்பான் குழாயுடன் இணைக்கப்பட்டு உள்ளது, அவை இரண்டு முனையங்களையும் இணைக்கும். இந்த நிலையம் சுய ஆதரவு ரகசிய பிழைத்திருத்த அலுமினிய கூரையுடன் கூடிய ஆர்.சி.சி யில் கட்டமைப்பு கட்டிடமாக இருக்கும்.
மேலும் வாகன நிறுத்துமிடம் வசதிகளைக் கொண்ட தாழ்வாரத்தில் உள்ள சிலவற்றில் இந்த நிலையம் ஒன்றாகும் .
போக்குவரத்து
பிப்ரவரி 2019 ஆம் ஆண்டின் நிலவரப்படி, சுமார் 6,500 பயணிகள் மெட்ரோ நிலையத்தில் ரயிலில் ஏறுகிறார்கள், இது சென்னையில் மிகவும் பரபரப்பான மெட்ரோ நிலையங்களில் ஒன்றாகும்.
மேற்கோள்கள்
பகுப்பு:சென்னை பகுப்பு:சென்னை மெட்ரோ நிலையங்கள்
எட்வர்ட் எல். ரைட்
'''எட்வர்டு எல். (நெடு) உரைட்' (Edward L. (Ned) Wright)'' (பிறப்பு: ஆகஸ்ட் 25,1947, வாழ்சிங்டன் டி. சி.) ஒரு அமெரிக்க வானியற்பியலாளரும்  அண்டவியலாளரும் ஆவார் , அவர் கோப் வைஸ் மற்றும் டபிள்யூஎம்ஏபி திட்டங்களில் தனது சாதனைகளுக்காகவும் , அண்டவியல் மற்றும் சார்பியல் கோட்பாடு குறித்த வலை பயிற்சிகளில் வலுவான பெருவெடிப்புக்கான ஆதரவாளராகவும் அறியப்படுகிறார்.
உரைட் தனது அறிவியல் இளவல் பட்டத்தை இயற்பியலில் 1969 இலும்  முனைவர் பட்டத்தை வானியலில் 1976 இலும்  ஆர்வார்டு பல்கலைக்கழகத்தில்  அண்ட நுண்ணலைப் பின்னணி கதிர்வீச்சின் உயரமான  ஏவூர்தி அளவீட்டிலும்  பெற்றார். எம்ஐடி இயற்பியல் துறையில் சிறிது காலம் இணை பேராசிரியராக கற்பித்த பிறகு, உ ரைட் 1981 முதல் யுசிஎல்ஏவில் பேராசிரியராக உள்ளார்.
அகச்சிவப்பு வானியலிலும் அண்டவியலிலும்  உரைட் ஆர்வம் காட்டுகிறார். மில்லிமீட்டர் அலைநீளங்களில் திறம்பட உறிஞ்சவும் வெளியிடவும் கூடிய நுண்தூசிக் குறுணைகள் ம் அண்ட நுண்ணலை பின்னணியில் இருந்து ரகசியங்களை வரைவதில் முக்கிய காரணிகளாக இருக்கக்கூடிய பிற கூறுபாடுகளை அவர் ஆய்வு செய்துள்ளார். விண்வெளி அகச்சிவப்பு தொலைநோக்கி வசதி (SIRTF) அறிவியல் பணிக்குழுவில் பலதுறை அறிவியலாளராக உரைட், 1976 முதல் SIRTF திட்டத்தில் (பிறகு சுஸ்பிட்சஸர் விண்வெளி தொலைநோக்கி என்று மறுபெயரிடப்பட்டது) பணியாற்றியுள்ளார். 1978 முதல் அண்டப் பின்னணி தேட்டத் திட்டத்தில் பணிபுரியும் குழுக்களில்  இவர் ஒரு செயற்குழுவில் உறுப்பினராக இருந்தார். அவர் அகல்புல அகச்சிவப்பு அளக்கைத் தேட்டத் (WISE) திட்டத்தின் முதன்மை ஆய்வாளராக உள்ளார். ஜூன் 2001 இல் தொடங்கப்பட்ட வில்கின்சன் நுண்ணலை சமச்சீரின்மை ஆய்வில் (WMAP) தற்போதைய அறிவியல் குழுவில் உரைட் உறுப்பினராக உள்ளார். WMAP என்பது வளரும் புடவியின் தொடக்கநிலை அலைவுகளைப் பற்றிய COBE கண்டுபிடிப்பைப் பின்தொடர்வதற்கான ஒரு ஆய்வுப் பணியாகும்.
1994 முதல் 1998 வரை வானியற்பியல் இதழின் அறிவியல் ஆசிரியராக பணியாற்றினார்.
வெளி இணைப்புகள்
பகுப்பு:1947 பிறப்புகள் பகுப்பு:வாழும் நபர்கள் பகுப்பு:அமெரிக்க அண்டவியலாளர்கள் பகுப்பு:அண்டவியலாளர்கள் பகுப்பு:அமெரிக்க இயற்பியலாளர்கள் பகுப்பு:அமெரிக்க வானியலாளர்கள் பகுப்பு:ஆர்வர்டு கல்லூரி முன்னாள் மாணவர்கள்
சிலுவம்பட்டி ஓம் காளியம்மன் மற்றும் விநாயகர் கோயில்
சிலுவம்பட்டி ஓம் காளியம்மன் மற்றும் விநாயகர் கோயில் தமிழ்நாட்டில் நாமக்கல் மாவட்டம், சிலுவம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ருக்மிணி லட்சுமிபதி
ருக்மிணி லட்சுமிபதி (Rukmini Lakshmipathi, 6 திசம்பர் 1892 – 6 ஆகத்து 1951) ஒரு இந்திய சுதந்திர போராட்ட வீராங்கனையும், இந்திய தேசிய காங்கிரசு அரசியல்வாதியும், வீணை இசைக்கலைஞரும் ஆவார். இவர் சென்னை மாகாண சட்டமன்றத்தின் மக்களால் தேர்ந்தெடுக்கப்பட்ட முதல் பெண் உறுப்பினர் மற்றும் சென்னை மாகாணத்தின் முதல் பெண் அமைச்சருமாவார்.
வாழ்க்கைக் குறிப்பு
ருக்மிணி லட்சுமிபதி வீணை தனம்மாளிடம் வீணை இசையைக் கற்றவர். அனைத்திந்திய வானொலியில் பல வீணைக் கச்சேரிகளை நிகழ்த்தியுள்ளார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:1892 பிறப்புகள் பகுப்பு:1951 இறப்புகள் பகுப்பு:தமிழ்நாட்டு பெண் அமைச்சர்கள் பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:இந்திய விடுதலைப் போராட்ட வீராங்கனைகள் பகுப்பு:வீணை இசைக் கலைஞர்கள்
முகையூர் (விழுப்புரம் மாவட்டம்)
மேற்கோள்கள்
பகுப்பு:விழுப்புரம் மாவட்டத்திலுள்ள கிராமங்கள்
ஆளுமைகள் தருணங்கள் (நூல்)
ஆளுமைகள் தருணங்கள், ரவிசுப்பிரமணியன் எழுதிய, எழுத்தாளர்கள் மற்றும் கலைஞர்களைப் பற்றிய நூலாகும்.
அமைப்பு
இந்நூலில் எம்.வி.வி., கரிச்சான் குஞ்சு, கவிஞர் அபி, மதுரை சோமு, பி.பி.சீனுவாஸ், எஸ். வி. சகஸ்ரநாமம், ஓவியர் மருது, ஓவியர் ஜே.கே., பாலு மகேந்திரா, தேனுகா, ருத்ரய்யா ஆகியோரைப் பற்றிய ஆளுமைகளுடன் பகிர்ந்துகொண்ட தருணங்களை நூலாசிரியர் எழுதியுள்ளார்.
உசாத்துணை
'ஆளுமைகள் தருணங்கள்', நூல், (2011; காலச்சுவடு பப்ளிகேஷன்ஸ் (பி) லிமிடெட், 669, கே.பி.சாலை, நாகர்கோவில்)
மேற்கோள்கள்
<References/>
வெளி இணைப்புகள்
பகுப்பு:2011 தமிழ் நூல்கள் பகுப்பு:கலைஞர்கள்
சோதிட நூல்கள்
சோதிட நூல்கள் இருந்தன என்பதைப் பதினோராம் நூற்றாண்டில் எழுதப்பட்ட யாப்பருங்கல விருத்தி உரைக் குறிப்புகளிலிருந்து அறிய முடிகிறது. ஒருவர் பிறந்த கணப் பொழுதில் வானத்திலுள்ள சோதி மண்டலத்தில் இருக்கும் கோள்களை மையமாக வைத்துக் கணிக்கப்படும் ஒருவகை எதிர்காலக் கணிப்பு. சோதியை மையமாகக் கொண்டு கணிக்கப்படுவதால் இது சோதிடம் எனப்படுகிறது.
முதலானவை இந்த உரையால் தெரியவரும் நூல்கள். இவை இக்காலத்தில் கிடைக்கவில்லை. முதலானவை கிடைத்துள்ள நூல்கள்.
கருவிநூல்
மு. அருணாசலம், தமிழ் இலக்கிய வரலாறு, பத்தாம் நூற்றாண்டு, பதிப்பு 2005
பகுப்பு:10 ஆம் நூற்றாண்டுத் தமிழ் நூல்கள்
கஜபதி பேரரசு
கஜபதி பேரரசு (Gajapati Kingdom) (ஆட்சி காலம்: 1434 முதல் 1541 முடிய), இந்தியாவின்  கட்டக் நகரத்தை தலைநகராகக் கொண்டு, தற்கால ஒடிசா, மேற்கு வங்காளம், தெற்கு பிகார், ஆந்திரம், மத்திய - கிழக்கு மத்தியப் பிரதேசத்தின் கிழக்கு மற்றும் மத்தியப் பகுதிகளை  1434 முதல் 1541 முடிய ஆண்ட,  மத்தியகால இந்து பேரராசாகும்.
கஜபதி பேரரசை 1434இல் நிறுவிய கபிலேந்திரா தேவன், 1434 முதல் 1466 முடிய பேரரசை ஆண்டார். கஜபதி பேரரசர்களில் சிறப்பானவர்கள், புருசோத்தம தேவன் (1466 - 1497) மற்றும் பிரதாப ருத்திர தேவன் (1497-1540). கடைசிப் பேரரசன் ககாருவத் தேவனை 1541இல், கோவிந்த வித்தியாதரன் என்பவன் கொன்று போய் குல அரசை (Bhoi dynasty)  நிறுவினான்.
கஜபதி  எனில் பெரும் யாணை படைகளை கொண்ட அரசன் என்று பொருள்.
புரி தேர்த் திருவிழாவின் போது, கஜபதி பேரரசின் வழித்தோன்றல்களுக்கு இன்றளவும், கோயில் சார்பாக மரியாதை செய்யப்படுகிறது.
கஜபதி பேரரசை கௌரவிக்கும் வகையில் ஒடிசா அரசு ஒரு மாவட்டத்திற்கு கஜபதி மாவட்டம் என்று பெயரிட்டுள்ளது.
தித்திவாங்சா மலைத்தொடர்
தித்திவாங்சா மலைத்தொடர்; (மலாய்: Banjaran Titiwangsa; ஆங்கிலம்: Titiwangsa Mountains) என்பது தீபகற்ப மலேசியாவின் மத்தியமலைத் தொடராகும். இந்த மலைத் தொடர் தீபகற்ப மலேசியாவின் முதுகெலும்பாக விளங்குகின்றது.
நிலவியல்
தித்திவாங்சா மலைத்தொடர், தாய்லாந்து மலேசியாவின் புவிப்பிளவு மண்டலமாகவும் (Suture Zone) விளங்குகிறது. வட தாய்லாந்தில் நான் எனும் மாநிலத்தின் உத்தாராடிட் எனும் இடத்தில் தொடங்கி, கீழ் நோக்கிப் படர்ந்து நீடித்து மலேசியாவின் பகாங் ரவுப் மாநிலத்தில் முடிவுறுகிறது.
சிம்மெரி நிலத் தட்டு 400 மில்லியன் ஆண்டுகளுக்கு முன்னால், திவானியக் காலத்தில் (Devonian), காண்டுவானா (Gondwana) பெரும் நிலப்பகுதியில் இருந்து பிரிந்தது. 280 மில்லியன் ஆண்டுகளுக்குப் பின்னர், பேர்மியன் காலத்தில் லாவ்ராசியா (Laurasia) பெருநிலப்பகுதியில் இணைந்து கொண்டது. அந்த நிலப் பகுதியில் தான், இப்போதைய தாய்லாந்து, பர்மா, லாவோஸ், கம்போடியா நாடுகள் உள்ளன. தீபகற்ப மலேசியாவின் மேற்கு பகுதியும் இங்கேதான் அமைந்து இருக்கிறது.
சினோபர்மலாயா பெருநிலப்பகுதி
காண்டுவானா (Gondwana) பெருநிலப்பகுதியில் இருந்து பிரிந்த சினோபர்மலாயா பெருநிலப்பகுதி, 200 மில்லியன் ஆண்டுகளுக்கு முன்னால், இந்தோசீனா பெருநிலப் பாறைகளுடன் இணைந்தது. அதனால், அந்தக் காலக் கட்டத்தில் இருந்த பாலியோ-தெதைஸ் பெருங்கடலும் (Paleo-Tethys Ocean) மூடிப் போனது; நவீன கால தித்திவாங்சா மலைத்தொடரும் உருவானது.
பாலியோ-தெதைஸ் பெருங்கடலில் தான் இப்போதைய இந்தியா, இந்தோனேசியா, இந்தியப் பெருங்கடல் போன்ற நிலப்பகுதிகள் இருந்தன.சிம்மெரி நிலத் தட்டில் துருக்கி, ஈராக், திபெத் நாடுகளும் இருந்தன. பாலியோ-தெதைஸ் பெருங்கடல் தான் இப்போது சுருங்கிப் போய் மத்தியதரைக் கடல் என பெயர் பெற்று இருக்கிறது.
புவியியல்
தித்திவாங்சா மலைத்தொடர், தெனாசிரிம் மலைத் தொகுதியின் ஒரு பகுதியாகும். இந்தோ மலாயன் மலைத் தொடர்கோவையின் தென்கோடியில் தொடங்கி திபெத், கிரா குறுநிலம் வழியாக தீபகற்ப மலேசியாவை அடைகிறது.
இந்த மலைத்தொடரில் மிக உயர்ந்த இடத்தை குனோங் கொர்பு என்று அழைக்கிறார்கள். இந்த மலையின் உயரம் 2,183 மீட்டர் (7,162 அடி). வடக்கே தாய்லாந்து பகுதியில், மலேசிய எல்லைப் பகுதியில் உள்ள உலு தித்தி பாசா மலைதான் உயர்ந்த இடமாகும். இந்த மலையின் உயரம் 1,533 மீட்டர். தெற்கே படர்ந்து நீடிக்கும் குன்றுப் பகுதிகளில் குனோங் லேடாங் மலைதான் மிக உயரமானது. தங்காக் நகரில் இருந்து 17 கி.மீ. தொலைவில் உள்ளது. தமிழில் லேடாங் மலை என்று அழைக்கிறார்கள். குனோங் லேடாங் மலேசிய வரலாற்றில் மிகவும் புகழ்பெற்றது.
உள்கட்டமைப்பு
தித்திவாங்சா மலைத்தொடரில் மலேசியாவில் புகழ்பெற்ற பல சுற்றுலாத்தளங்கள் உள்ளன. அரச பெலும் மாநில வனப்பூங்கா, கேமரன் மலை, கெந்திங் மலை, பிரேசர் மலை போன்ற தளங்கள் இந்த மலைத்தொடரில் தான் இருக்கின்றன.
வெளி இணைப்புகள்
பகுப்பு:மலேசிய மலைகள் பகுப்பு:தாய்லாந்தின் மலைகள் பகுப்பு:மலைத் தொடர்கள்
தென்கரைக்கோட்டை
தென்கரைக் கோட்டை என்பது தமிழ்நாட்டின், தர்மபுரி மாவட்டத்தில் அமைந்துள்ள கோட்டையாகும். இக்கோட்டை தருமபுரியில் இருந்து ஏறக்குறைய நாற்பது கிலோமீட்டர் தொலைவில் அரூர் செல்லும் சாலையில் இராமியம்பட்டிக்கு அருகில் உள்ளது.
காற்று தடுப்பான்
காற்று தடுப்பான் (Windbreak) என்பது, மண்ணை காற்று மற்றும் அரிமானத்திலிருந்து பாதுகாக்க ஒன்று அல்லது அதற்கு மேற்பட்ட வரிசைகளில் மரங்கள் அல்லது புதர் செடிகள் போன்றவைகளை வளர்த்து காற்றின் வேகத்தை கட்டுபடுத்தும் அமைப்புகளாகும்.வயல் வரப்புகளின் ஓரங்களில் மரங்களை வளர்க்கலாம். சாலைகள் அல்லது சாலை ஓரங்களில் பனிப்பொழிவு ஏற்படாமல் இருக்க இவைகள் அமைக்கப்படலாம்.
தென்கரைக்கோட்டை
கோட்டையின் அமைப்பு
இக்கோட்டை ஒரு தரைக்கோட்டையாகும். கோட்டையின் வாயில் கிழக்கு நோக்கியுள்ளது. கோட்டையின் மேற்கே இராமியம்பட்டி என்ற ஊரும், தெற்கே ஒரு ஏரியும், வடக்கே சலகண்டேசுவரர் ஆறும் எல்லைகளாக உள்ளன. கோட்டை சலகண்டேசுவரர் ஆற்றின் தெற்கு கரையில் உள்ளதால் தென்கரைக் கோட்டை எனப் பெயர்பெற்றது.
காற்று தடுப்பான்
வெளியிணைப்புகள்
National Agroforestry Center (USDA)
பகுப்பு:காற்று
தென்கரைக்கோட்டை
கோட்டையின் அமைப்பு
கோட்டை 39.43 ஏக்கர் பரப்பளவில் உள்ளது, கோட்டையைச் சுற்றி இருபதடி அகலத்துடன் ஆழமான அகழி உள்ளது. அகழியை அடுத்து உள்ளே 25 அடி உயர கோட்டை மதில் உள்ளது, கோட்டை மதிலின் அடிப்பாகம் இருபது அடி அகலத்துடனும் உச்சியில் பத்து அடி அகலமாக குறுகியும், பீரங்கி மேடைகளுடன் உள்ளது. கோட்டையின் உள்ளே பாழடைந்த அரண்மனையும், 75 அடிக்கு 150 அடி பரப்பளவில் பெரிய குளமும், மேலும் கோட்டையின் நான்கு மூலைகளில் நான்கு குளங்களுடன், நீராழி மண்டபம், குதிரை லாயம் ஆகியவற்றுடன் உள்ளது. மேலும் கோட்டையின் உள்ளே கல்யாண ராமர் கோயில், நஞ்சுண்டேசுவரர் கோயில், விநாயகர் கோயில், சஞ்சீனராயன் கோயில், முருகன் கோயில் ஆகிய கோயில்கள் உள்ளன.
வரலாறு
கிபி 14 ம் நூற்றாண்டில் விஜயநகரப் பேரரசின் மன்னர்கள் சீலப்ப நாயக்கர் சென்னப்ப நாயக்கர் ஆகியோரால் கட்டப்பட்டது தான் தென்கரை கோட்டை.பின் இந்தக்கோட்டையை 1652 இல் மைசூர் அரசர் உடையார் கைபற்றினார். பின் ஐதர் அலி காலத்தில் 1768 ஆம் ஆண்டு கர்னல் உட் என்ற பிரித்தானிய தளபதியால் கோட்டை கைப்பற்றப்பட்டு மீண்டும் அதே ஆண்டு ஐதர் அலியால் மீண்டும் கைப்பற்றப்பற்றப்பட்டது.
மேற்கோள்கள்
பகுப்பு:தருமபுரி மாவட்டத்திலுள்ள கோட்டைகள்
குட்டப்பட்டி
குட்டப்பட்டி (Kuttapatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வடுகப்பட்டி ஊராட்சிக்கு உட்பட்ட ஒரு கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், அரூரிலிருந்து 8 கிலோமீட்டர் தொலைவிலும் மாநிலத் தலைநகரான சென்னையிலிருந்து 256 கிலோமீட்டர் தொலைவிலும் அமைந்துள்ளது.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
கேபீஎம்ஜி
கே.பீ.எம்.ஜி (KPMG) என்பது உலகில் மிகப்பெரிய தொழில்முறை சேவைகள் நிறுவனங்களில் ஒன்றாகும், மேலும் பிரைசுவாட்டர் அவுசுக் கூப்பர்சு (PwC), டிலாய்ட் டச்சி தோஃகுமட்சூ (டிலாய்ட்) மற்றும் எர்ணசுட்டுட் யங் (EY) ஆகியவற்றுடன் நான்கு பெரிய கணக்குத் தணிக்கையாளர்களில் ஒன்றானது. அதன் உலகளாவிய தலைமையிடங்கள் ஆம்சுடெல்வீன், நெதர்லாந்தில் அமைந்துள்ளன. . இந்நிறுவனத்தின் பெயர் பல நிறுவனங்கள் இணைந்து உருவானது. நெதர்லாந்தைச் சேர்ந்த கிலின்ஃவெல்டு கிராயென்ஃகோஃவ் (Klynveld Kraayenhof & Co), அமெரிக்காவைச் சேர்ந்த தாம்சன் மாக்லின்ட்டாக் (Thomson McLintock), இடாய்ச்சுலாந்தைச் சேர்ந்த இடாய்ச்செ திரோஃகாண்டுகெசல்ழசாஃவ்ட் (Deutsche Treuhandgesellschaft) ஆகியவை சேர்ந்து உருவான கிலினவெல்டு மயின் கோடெலெர் (KMG, Klynveld Main Goerdeler) என்னும் நிறுவனமும் ஐக்கிய இராச்சியத்தைச் சேர்ந்த பீட் மார்விக் (Peat Marwick) நிறுவனமும் சேர்ந்து உருவானது.
கே.பீ.எம்.ஜி (KPMG) நிறுவனம் 140 நாடுகளில் பரவியுள்ள தொழில்முறை சேவை நிறுவனங்களின் உலகளாவிய வலையமைப்பில் 136,500 பணியாளர்ளை பணிக்கு அமர்த்தியுள்ளது. கே.பீ.எம்.ஜி (KPMG) கொண்டுள்ள மூன்று வரிசையிலான சேவைகள்: தணிக்கை, வரி மற்றும் ஆலோசனை.
தொடக்ககால ஆண்டுகள் மற்றும் இணைப்புகள்
நிறுவனமானது 1870 ஆம் ஆண்டில் வில்லியம் பார்க்லே பீட் இலண்டனில் ஒரு கணக்குப்பதிவியல் நிறுவனத்தை அமைத்தபோது தொடங்கப்பட்டது. 1877 ஆம் ஆண்டில் கணக்குப்பதிவியல் நிறுவனமான தாம்சம் மேக்லிண்டக் கிளாசுக்கோவில் ஒரு அலுவலகத்தைத் திறந்தது, மேலும் 1911 ஆம் ஆண்டில் வில்லியம் பார்க்லே பீட் & கோ. மற்றும் மார்விக் மிட்சல் & கோ. இணைந்து பீட் மார்விக் மிட்சல் & கோ நிறுவனத்தை உருவாக்கின, பின்னர் அது பீட் மார்விக் (Peat Marwick) என்று அறியப்பட்டது.
அதே நேரத்தில் 1917 ஆம் ஆண்டில் பியட் கிலைன்ஃவெல்டு ஆம்சிட்டெர்டாமில் தனது கணக்குப்பதிவியல் நிறுவனத்தைத் திறந்தார். பின்னர் அவர் கிராயென்ஃகோஃவ் (Kraayenhof ) உடன் இணைந்து கிலைன்ஃவெல்டு கிராயென்ஃகோஃவ் (Klynveld Kraayenhof & Co) என்னும் நிறுவனத்தை உருவாக்கினார்.
1979 ஆம் ஆண்டில் கிலைன்ஃவெல்டு கிராயென்ஃகோஃவ் நிறுவனம், (நெதர்லாந்து), தாம்சன் மேக்லின்ட்டாக் (அமெரிக்கா) மற்றும் இடாய்ச்செ திரோஃகாண்டுகெசல்ழசாஃவ்ட் (Deutsche Treuhandgesellschaft) (செருமனி) ஆகியவை வலிமையான ஐரோப்பாவைச் சேர்ந்த பன்னாட்டு நிறுவனத்தை உருவாக்க கட்டுப்பாடற்ற தேசிய நடைமுறைகளின் குழுவாக கிலினவெல்டு மயின் கோடெலெர் (KMG, Klynveld Main Goerdeler) என்னும் நிறுவனத்தை உருவாக்கின. பின்னர் 1987 ஆம் ஆண்டில் கிமகோ (KMG) மற்றும் பீட் மார்விக் பெரிய கணக்குப்பதிவியல் நிறுவனங்களின் மிகப்பெரிய இணைப்பு நடைமுறைக்கு வந்து அமெரிக்காவில் மற்றும் உலகின் பெரும்பாலான பிற பகுதிகளில் கே.பீ.எம்.ஜி (KPMG)  என்ற நிறுவனமும் மற்றும் இங்கிலாந்தில் பீட் மார்விக் மேக்லின்ட்டாக் நிறுவனமும் உருவாக்கப்பட்டது.
1990 ஆம் ஆண்டில் இரண்டு நிறுவனங்களும் கே.பீ.எம்.ஜி (KPMG) பீட் மார்விக் மேக்லிண்டக் என்ற பெயரைச் சூட்டின, ஆனால் 1991 ஆம் ஆண்டில் கிமீபாகோ (KPMG) பீட் மார்விக் என்று மறுபெயரிடப்பட்டது, மேலும் 1995 ஆம் ஆண்டில் அந்தப் பெயர் மீண்டும்  கே.பீ.எம்.ஜி(KPMG)  என்று சுருக்கப்பட்டது.
1997 ஆம் ஆண்டில் கே.பீ.எம்.ஜி (KPMG) மற்றும் எர்ணசுட் & யங் தாங்கள் இணைக்கப்பட்டதாக அறிவித்தன, பிரைசு வாட்டர் அவுசு மற்றும் கூப்பர்சு & லைபிராண்டு ஆகியவற்றின் இணைப்பை சீர்குழைக்கும் (??) விதமாக திறம்படச் செயல்படுவதாகத் தோன்றியது. இருப்பினும் பிரைசு வாட்டர் அவுசு கூப்பர்சு உருவாக்குவதற்கான அந்த இணைப்பானது, KPMG/எர்ணசுட் & யங் இணைப்பு பின்னர் கைவிடப்பட்ட போதிலும் அதற்கு நெறிப்படுத்துதல் அனுமதி வழங்கப்பட்டது.
அண்மைய வரலாறு
இங்கிலாந்து மற்றும் டச்சு ஆலோசனை நிறுவனங்கள் 2002 ஆம் ஆண்டில் அடோஸ் ஆரிஜின் நிறுவனத்திற்கு விற்கப்பட்டது.
2003 ஆம் ஆண்டில் KPMG தானாகவே அதன் சட்டப்பூர்வ நிறுவனமான Kலீகல் என்பதனை இல்லாததாக்கியது, மேலும் KPMG LLP அதன் டிஸ்ப்யூட் அட்வைசரி சர்வீசஸை FTI கன்சல்ட்டிங்கிற்கு விற்றது.
உலகளாவிய கட்டமைப்பு
ஒவ்வொரு தேசிய KPMG நிறுவனமும் தன்னிச்சையான சட்டப்பூர்வ நிறுவனம் ஆகும் மற்றும் அது KPMG இண்டர்நேஷனலின் ஒரு உறுப்பு நிறுவனமாகும், இது சுவிஸ் நாட்டில் ஜக்கின் காண்டன் நகரில் பதிவுசெய்யப்பட்ட சுவிஸ் கூட்டுறவு நிறுவனம் ஆகும். KPMG இண்டர்நேஷனல் தனது சட்டப்பூர்வ கட்டமைப்பை 2003 ஆம் ஆண்டில் சுவிஸ் விதிகளின் படி சுவிஸ் வேரியின் என்பதிலிருந்து கூட்டுறவுக்கு மாற்றியது.
KPMG இண்டர்நேஷனல் வழிநடத்துபவர்கள்:
சேவைகள்
KPMG வழங்குகின்ற சேவைகள் பின்வருகின்றன:
முக்கிய வாடிக்கையாளர்கள்
KPMG உறுப்பு நிறுவனங்கள் மிகப்பெரிய அளவிலான பின்வரும் முக்கிய பெருநிறுவனங்களுக்கு தன்னிச்சையான தணிக்கையாளர்களாக சேவைபுரிகின்றன:
பெயரும் வர்த்தகமாக்கலும்
KPMG என்ற நிறுவன மரத்திற்கான ஆணிவேர் தங்களது சொந்தமான தனிப்பட்ட கணக்கியல் நிறுவனங்களை இணைத்த நான்கு பங்குதாரர்களின் பெயரிலிருந்து வந்தது:
பணியாளர்
KPMG இன் அமெரிக்கக் கிளையானது பணிபுரியும் தாய்மார்களுக்கான தலைசிறந்த 10 நிறுவனங்களில் ஒன்றாக மதிப்பிடப்பட்டது. இது மேலும் பார்ச்சூன் பத்திரிக்கையின் பணிபுரிவதற்கு ஏற்ற 100 சிறந்த நிறுவனங்கள் பட்டியலில் 56 ஆவது இடமளிக்கப்பட்டது, இது பணியாளர்களின் ஓட்டு மூலமாக மதிப்பிடப்பட்டது.
"ட்ரெயினிங் மெகஜின்" கருத்துப் படி, சிறந்த பயிற்சித் திட்டங்கள் உடனான 125 நிறுவனங்களில் KPMG 5 ஆம் இடமளிக்கப்பட்டது.
காலேஜ் கிரேடு.காம் கருத்துப்படி நான்கு பெரிய கணக்கியல் நிறுவனங்களிடையே சிறந்த வேலைவாய்ப்பு நிறுவன முன்னுரிமை KPMG க்கு வழங்கப்பட்டது. இது பிசினஸ்வீக் பத்திரிக்கையின் படி, 2009 ஆம் ஆண்டில் "தொழில் வாழ்க்கையைத் தொடங்குவதற்கு சிறந்த 50 நிறுவனங்கள்" பட்டியலில் 4 ஆம் இடமளிக்கப்பட்டது.
2009 ஆம் ஆண்டில் பிரிட்டனில், 'நெகிழ்தன்மையுடைய எதிர்காலங்கள்' என்ற திட்டத்தை KPMG அறிமுகப்படுத்தியது. இது பணியாளர்களுக்கு தானாகவே முன்வந்து அளிக்கும் நிறுவன விருப்பத்தை தெரிவிக்க அனுமதி அளித்தது, அந்த விருப்பமானது ஒன்று சப்பாத்தின் போது அவர்களுக்கு 12 வாரங்கள் வரை 30% ஊதியம் அளிப்பது, அல்லது அவர்களின் பணிநேரத்தை வாரத்திற்கு 4 நாட்களாகக் குறைப்பது என்பது ஆகும். இந்த விருப்பமானது அக்டோபர் 2010 வரையில் நிலுவையில் இருக்கும். இந்த அம்சமானது நிறுவனத்தின் பல பிரிவுகளால் செயல்படுத்தப்படுகின்றது. இதை KPMG முன்னோடியாகவும் மற்றும் மிகையான குறைபாடுகளுக்கான மாற்று வழிமுறையாக வெளியிட்டது. 75% க்கும் மேலான பணியாளர்கள் தானே முன்வந்ததுடன், இதற்கான விளைவு நிறுவனத்திற்கு சாதகமாக அமைந்தது. இருப்பினும் 100 க்கும் மேலான பணியாளர்கள் இந்த அறிவிப்புக்கும் முன்னதாக குறைபாட்டை உருவாக்கியிருந்தனர், இது அவர்கள் அளித்த செய்தியில் KPMG போலி நடிப்பால் ஏமாற்றுகின்றதாக சிலர் குற்றம் சாட்ட வழிவகுத்தது.
அக்டோபர் 2008 ஆம் ஆண்டில், KPMG "கனடாவின் சிறந்த 100 நிறுவங்களில்" ஒன்றாக மீடியாகார்ப் கனடா இங்க். மூலமாக குறிப்பிடப்பட்டது, மேலும் இது மேக்கிளீனின் செய்திப்பத்திரிக்கையிலும் வெளியிடப்பட்டது. அந்த மாதத்தின் இறுதியில், டொராண்டோவின் சிறந்த பெரிய வேலைவாய்ப்பு நிறுவனங்களில் ஒன்றாக பெயரிடப்பட்டது, இது டொராண்டா ஸ்டார் செய்தித்தாளில் அறிவிக்கப்பட்டது.
ரிட் எய்ட்
2003 ஆம் ஆண்டில், ரிட் எய்ட் மருந்து சங்கிலியின் கணக்குத் தணிக்கையிலிருந்து தடுக்கப்பட்ட வழக்கில் KPMG $125 மில்லியன் வழங்கி தீர்வுகாண உடன்பட்டது.
லெர்னௌட் & ஹௌஸ்பி
2004 ஆம் ஆண்டில், லெர்னௌட் & ஹௌஸ்பி ஸ்பீச் பிராடெக்ட்ஸ் NV என்ற நிறுவனத்தின் சீர்குலைவுக்க்கு ஆதாரமாக இருந்த வழக்கைத் தீர்க்க $115 மில்லியன் செலுத்த KPMG ஒத்துக்கொண்டது.
வரி ஏய்ப்பு மோசடி
2005 ஆம் ஆண்டின் ஆரம்பத்தில், KPMG LLP இன் அமெரிக்க உறுப்பு நிறுவனம், அமெரிக்க நீதித் துறையால் சந்தைப்படுத்தலில் மோசடி செய்து முறைகேடான வரி ஏய்ப்பைக் கொண்டிருந்ததாக குற்றம் சாட்டியது. KPMG LLP நிறுவனம் அதன் செல்வாக்கன கிளையண்ட் $2.5 பில்லியன் வரி செலுத்துவதைத் தவிர்க்க உதவி புரிந்து மோசடியான வரி ஏய்ப்பாளர்களை உருவாக்கிய குற்றவியல் தவறை ஒத்துக்கொண்டது, மேலும் வழக்கு உடன்படிக்கையைக் கைவிடுவதற்கு $456 மில்லியனை தண்டனையாக செலுத்த ஒத்துக்கொண்டது. KPMG LLP நிறுவனம், அரசாங்கத்துடன் அதன் ஒப்பந்த விதிமுறைகள் ஒத்திருப்பதால் அது குற்றவியல் வழக்கைச் சந்திக்கவில்லை. ஜனவரி 3, 2007 அன்று KPMG க்கு எதிரான குற்றவியல் சதித்திட்ட குற்றச்சாட்டுகள் கைவிடப்பட்டன. இருப்பினும், பெடரல் வழக்கறிஞர் மைக்கேல் ஜே. கார்சியா, KPMG செப்டம்பர் 2008 முதல் தொடர்ச்சியான கண்காணிப்பைச் சமர்ப்பிப்பதைத் தொடரவில்லை எனில் வழக்கு மீண்டும் பழையநிலையைப் பெறும் என்று குறிப்பிட்டார்.
ஒப்பந்ததிற்கு முன்னர் நிறுவனம், அதன் ஆலோசனையில் ஸ்கேடன், ஆர்ப்ஸ், ஸ்லேட், மேஹெர் & ஃப்லோம் LLP நிறுவனம், பல வரிக் கூட்டாளர்களை அகற்றியது மற்றும் அந்தக் கூட்டாளர்களால் "சட்டத்திற்குப் புறம்பான தொடர்பு" என்று ஏற்றுக்கொள்ளப்பட்டது. அந்த நிறுவனம் DOJ இன் விசாரணைக்கு ஒத்துழைப்பதாக உடன்பட்டது மற்றும் சதித்திட்டமிட்டு வரி ஏய்ப்புகளை விற்ற முன்னாள் பங்காளர்கள் மீது வழக்குத்தொடர உதவியது. மேலும், அந்நிறுவனம் முன்னாள் அமெரிக்க மாவட்ட நீதிபதி ஸ்வென் எரிக் ஹோல்ம்ஸ் அவரை தனது சட்டப்பூர்வ மற்றும் ஒழுங்குமுறை விவகாரங்களைக் கண்காணிக்க அழைத்து நியமித்தது.
சைமென்ஸ்
பிப்ரவரி 2007 ஆம் ஆண்டில் KPMG ஜெர்மனி நிறுவனம் சைமென்ஸ் நிறுவனத்தின் இலஞ்ச வழக்கில் ஐயத்திற்கு இடமான பணம்செலுத்துதலுக்காக விசாரணை செய்யப்பட்டது. (2008 ஆம் ஆண்டு டிசம்பரில் சைமென்ஸ் நிறுவனம் அந்த வழக்கை முடித்துக்கொள்ள அபராதத்தில் $1.34 பில்லியன் செலுத்த ஒத்துக்கொண்டது.) 2008 ஆம் ஆண்டு நவம்பரில் சைமென்ஸ் மேற்பார்வைக் குழு தணிக்கையாளர்களை KPMG இலிருந்து எர்ன்ஸ்ட் & யங் நிறுவனத்திற்கு மாற்றப் பரிந்துரைத்தது.
பிற
2006 ஆம் ஆண்டில், ஃபன்னி மேய் பல ஆண்டுகள் தவறான நிதிநிலை அறிக்கைகளை ஏற்றுக்கொண்ட தவறான நடவடிக்கைக்காக KPMG மீது வழக்குத் தொடர்ந்தது.
மார்ச் 2008 ஆம் ஆண்டில் தோல்வியடைந்த கடன்பத்திர நிறுவனமான நியூ செஞ்சுரி பைனான்சியல் என்பதில் “முறையற்ற மற்றும் முன்னாய்வற்ற நடைமுறைகளை" செயல்படுத்தியதாக KPMG குற்றம் சாட்டப்பட்டது, மேலும் ஜெராக்ஸ் பங்குதாரர்களிடமிருந்து அதிகமாகத் திருத்தப்பட்ட வருமான அறிக்கைகளுக்காக அந்த வழக்கைத் தீர்க்க KPMG நிறுவனம் $80 மில்லியனை செலுத்த ஒத்துக்கொண்டது.
விளம்பர ஆதரவு
பிப்ரவரி 2008 ஆம் ஆண்டில், பில் மைக்கேல்சன், உலகிலுள்ள சிறந்த கோல்ப் வீரர்களில் ஒருவராக மதிப்பிடப்பட்டார், அவர் KPMG உடன் மூன்று ஆண்டுகள் உலகளாவிய விளம்பர ஒப்பந்ததில் கையெழுத்திட்டார். ஒப்பந்தத்தின் ஒருபகுதியாக, மைக்கேல்சன் தனது கோல்ப் தொடர்புடைய அனைத்துத் தோற்றங்களின் போதும் KPMG முத்திரையிட்ட தொப்பியை அணிய வேண்டும்.
புற இணைப்புகள்
பகுப்பு:வணிக நிறுவனங்கள் பகுப்பு:கூகுள் தமிழாக்கம்-நிறுவனங்கள்
தமிழ்நாடு மாவட்ட விவர ஏடுகள்
தமிழ்நாடு மாவட்ட விவர ஏடுகள் அல்லது சென்னை மாவட்ட விவர ஏடுகள் (Tamil Nadu District Gazetteers) என்பன தமிழ்நாடு அரசால் வெளியிடப்பட்ட மாவட்ட கலைக்களஞ்சியங்கள் ஆகும்.
வரலாறு
மாவட்டங்களுக்கு என தனியான மாவட்ட விவர ஏடுகள் வேண்டும் என்ற கருத்துகள் 19ஆம் நூற்றாண்டின் இடையில் உருவாயின. இதில் 1868 இல் ஜே. எச். நெல்சன் அவர்களால் வெளியிடப்பட்ட சென்னை மாவட்ட கையேடு என்பது இதில் முதல் விவர ஏடு ஆகும். இதைத் தொடர்ந்து தென் ஆற்காடு மாவட்ட கையேடு (ஜான் ஹென்றி கார்ஸ்டின், 1878), திருச்சிராப்பள்ளி மாவட்ட கையேடு (லூயிஸ் மூர், 1878), செங்கல்பட்டு மாவட்ட கையேடு (சி. எஸ். க்ரோல், 1879), திருநெல்வேவேலி மாவட்ட கையேடு (ஏ.ஜே. ஸ்டூவர்ட், 1879), நீலகிரி மாவட்ட கையேடு (எச். பி. க்ரிக், 1880), வட ஆற்காடு மாவட்ட கையேடு (ஆர்தர் எஃப். காக்ஸ், 1881), சேலம் மாவட்ட கையேடு (எச். லு பானு, 1883), தஞ்சாவூர் மாவட்ட கையேடு (டி. வெங்கடாஸ்வாமி, 1883) மற்றும் கோயம்புத்தூர் மாவட்ட கையேடு (எஃப். ஏ. நிக்கல்சன், 1887) ஆகியவை வெளியிடப்பட்டன.
1900களின் தொடக்கத்தில், இந்த கையேடுகளில் உள்ள தகவல்கள் காலாவதியாகிப் போயின. எனவே, இந்த மாவட்ட விவர ஏடுகள் விரிவாக திருத்தப்பட்டு, விரிவாக்கப்பட்டு மீண்டும் வெளியிடப்பட்டன. முதன்முதலில் இவ்வாறான திருத்தப்பட்ட பதிப்புகள் 1908 ஆம் ஆண்டுமுதல் வெளியாயின. பிரித்தானிய இந்தியா மற்றும் விடுதலையடைந்த இந்தியா என இரு காலகட்டத்திலும் ஏராளமான விவர ஏடுகள் வெளியாயின. இந்தப் பணிகளை முதன்மையாக சென்னை ஆவணக் காப்பகத்தின் பி. எஸ். பாலிகாவால் கையாளப்பட்டன.
மேற்கோள்கள்
பகுப்பு:தமிழ்நாட்டு வரலாறு பகுப்பு:வரலாற்று நூல்கள்
எம்கோடாங்கிப்பட்டி அப்பனசாமி கோயில்
எம்கோடாங்கிப்பட்டி அப்பனசாமி கோயில் தமிழ்நாட்டில் தூத்துக்குடி மாவட்டம், எம்கோடாங்கிப்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கேரள வர்மா வல்லிய கோயி தம்புரான்
வலது|thumb|293x293px| [[சங்கனாச்சேரி|சங்கனாசேரி லட்சுமிபுரம் அரண்மனையில் இருக்கும் கேரள வர்மா வல்லிய கோயி தம்புரானின் உருவப்படம்]] கேரள வர்மா வல்லிய கோயி தம்புரான் (Kerala Varma Valiya Koyi Thampuran) (1845 பிப்ரவரி 19 - 1914 செப்டம்பர் 22) கேரள வர்மா என்றும் அழைக்கப்பட்ட இவர், மலையாள மொழிக் கவிஞரும் மொழிபெயர்ப்பாளரும் ஆவார். இவர் இந்திய மாநிலமான கேரளாவிலிருந்து ஆங்கிலம், சமசுகிருதம் ஆகிய இரண்டிலும் சமமான புலமையைக் கொண்டிருந்தார். இவர் மலபாரின் முந்தைய பரப்பநாட்டு அரச குடும்பத்தின் ஒரு அங்கமாக இருந்தார். இவர் கேரளாவின் காளிதாசர் என்றும் அழைக்கப்படுகிறார்.
கேரள வர்மா "19ஆம் நூற்றாண்டில் கேரளாவில் ஒரு மகத்தான மறுமலர்ச்சியின் உருவம்" என்றும், "பூர்வீக செல்வாக்கை உணர்வுபூர்வமாகவும் வேண்டுமென்றே உள்வாங்கவும் கொண்டாடவும் தொடங்கிய முக்கிய எழுத்தாளர்களில் முதன்மையானவர்" என்று அழைக்கப்படுகிறார். கவிதை, நாடகம், உரைநடை ஆகியவற்றில் பூர்வீக சமசுகிருதக் கூறுகளுடன் இணைந்து தேர்ந்தெடுக்கப்பட்ட மேற்கத்திய தாக்கங்களை உள்வாங்கி மலையாள இலக்கியத்தை மீண்டும் உயிர்ப்பிக்க இவர் வாதிட்டார்.
வாழ்க்கை
இவர் 1845 பிப்ரவரி 19 இல் (6 கும்பம் 1020) சங்கனாச்சேரி லட்சுமிபுரம் அரண்மனையில் பூசம் நட்சத்திரத்தில் பிறந்தார். இவரது தாயார் பூரம் நாள் தேவி அம்பா தம்புராட்டி, இவரது தந்தை சிறியூர் முல்லப்பள்ளி நாராயணன் நம்பூதிரி, கண்ணூர் மாவட்டத்தில் பெரிஞ்செல்லூர் கிராமத்தைச் சேர்ந்தவராவார் (தளிப்பறம்பா). 18 ஆம் நூற்றாண்டின் இறுதியில் திப்பு சுல்தானின் படையெடுப்பின் போது இவரது குடும்பம் மலபாரிலிருந்து தப்பி திருவிதாங்கூரில் தஞ்சம் புகுந்தது. எவ்வாறாயினும், சண்டை முடிந்த பின்னர், பரப்பநாடு அரச குடும்பம் பிரிட்டிசு அரசாங்கத்திடமிருந்தும் திருவிதாங்கூர் அரசாங்கத்திடமிருந்தும் ஓய்வூதியத்தை ஏற்க ஒப்புக்கொண்டு, திருவிதாங்கூர் மாநிலத்தில் தங்கியிருந்தது.
அஷ்டசகஸ்ரம்
அஷ்டசகஸ்ரம் (சமசுகிருதம்: अष्टसहश्रम) (தமிழ் அர்த்தம்: எட்டாயிரம்) என்றழைக்கப்படுவோர், இந்திய மாநிலமான தமிழ்நாட்டை சேர்ந்த ஐயர் சமூகத்தின் ஒரு பிரிவினர் ஆவர்.
கேரள வர்மா வல்லிய கோயி தம்புரான்
வாழ்க்கை
இவர் சங்கனாச்சேரியில் பிறந்தவர் என்றாலும், இவரது குடும்பத்தினர் பின்னர் ஹரிப்பாட்டுக்குச் சென்று அனந்தபுரம் அரண்மனையில் குடியேறினர். 1859 ஆம் ஆண்டில் இவர் திருவிதாங்கூர் மகாராஜாவான உத்திரம் திருநாளின் வளர்ப்பு மகளான பரணி திருநாள் லட்சுமி பாய் என்பவரைத் திருமணம் செய்து கொண்டார். மூத்த ராணியுடனான இவரது திருமணம் இவரை திருவிதாங்கூர் அரச குடும்பத்துடன் நெருங்கிய தொடர்புக்கு கொண்டு வந்தது. எவ்வாறாயினும், பின்னர், அரண்மனை சூழ்ச்சிகள், மகாராஜா ஆயில்யம் திருநாளுடனான தனிப்பட்ட அதிருப்தி ஆகியவற்றின் மூலம் இவர் 1875 ஆம் ஆண்டில் ஹரிப்பாட்டில் பலவந்தமாக அடைத்து வைக்கப்பட்டார். 1880 ஆம் ஆண்டில் மகாராஜா விசாகம் திருநாள் என்பவரால் விடுவிக்கப்பட்டு தனது மனைவியுடன் மீண்டும் இணைந்தார். 1885 ஆம் ஆண்டில் பிரிட்டிசு அரசாங்கம் இவருக்கு இந்திய நட்சத்திரத்தின் ஆணை என்ற கௌரவத்தை வழங்கியது. 1901 ஆம் ஆண்டில் இவரது துணைவியார் ராணி லட்சுமி பாயியின் மரணத்திற்குப் பிறகு, மகாராணி சேது லட்சுமி பாய் உட்பட திருவிதாங்கூரின் மூத்த, இளைய ராணிகள், அவரது இரண்டு பேரக்குழந்தைகளின் பாதுகாவலராக இவர் நியமிக்கப்பட்டார். இவர் 1914 செப்டம்பரில் ஒரு வாகன விபத்தில் இறந்தார்.
அஷ்டசகஸ்ரம்
மேற்கோள்கள்
பகுப்பு:தமிழ்ப் பிராமணர்கள் பகுப்பு:பிராமணர்
கேரள வர்மா வல்லிய கோயி தம்புரான்
வாழ்க்கை
இவரது மறைவுக்கு பல்வேறு துறைகளைச் சேர்ந்தவர்கள் இரங்கல் தெரிவித்தனர். சங்கனாச்சேரியில் இவரது வீட்டில் முழு அரசு மரியாதையுடன் தகனம் செய்யப்பட்டது.
இலக்கியப் படைப்புகள்
கேரள வர்மா கேரளாவின் வடக்கு, தெற்கு பகுதிகளிலும், பாசாபோசினி சபை, வித்யா வினோதினி, மலையாள மனோரமா போன்ற பத்திரிகைகளுடன் நெருங்கிய தொடர்பில் இருந்தார்.
காளிதாசரின் சாகுந்தலத்தின் மொழிபெயர்ப்பான அபிக்ஞான சகுந்தலம் (1898) என்ற இவரது படைப்பு அந்தக் காலத்திலிருந்து மலையாள மொழியில் மிகவும் பாராட்டப்பட்ட கவிதைப் படைப்புகளில் ஒன்றாகும். இது சமசுகிருத பாரம்பரியத்தின் பல மொழிபெயர்ப்புகளை மலையாளத்திற்குள் கொண்டு சேர்த்தது. மேலும் மேடையிலும் வெற்றி பெற்றது. 19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் மலையாள இலக்கியத்தின் ஒரு முக்கிய அம்சமாக ஆங்கிலம், சமசுகிருதத்திலிருந்து மலையாள மொழியில் மொழிபெயர்க்கப்பட்டது.
இவர், காளிதாசரின் மேகதூதத்தின் வரிசையில் மயூரசந்தேசம் என்ற கவிதை நூலை எழுதியுள்ளார். ) இந்த கவிதையில் இவர் திருவனந்தபுரத்தில் உள்ள தனது மனைவி மகாராணிக்கு தனது செய்திகளை அனுப்ப ஹரிப்பாடு கோயிலின் மயில்களைப் பயன்படுத்தியுள்ளார். விசாகவிஜயம் என்ற இவரது புகழ்பெற்ற படைப்பு விசாகம் திருநாள் அவர்களால் இவர் விடுவிக்கப்பட்டப் பிறகு எழுதப்பட்டது.
குறிப்புகள்
பகுப்பு:1914 இறப்புகள் பகுப்பு:1845 பிறப்புகள் பகுப்பு:மலையாள எழுத்தாளர்கள்
அம்பாத்துறை பாளையம்
அம்பாத்துறை கி.பி. 1600 இல் விசுவநாத நாயக்கரால் நிறுவப்பட்ட 72 பாளையங்களில் ஒன்று. பாளையம் மற்றும் ஜமீன் நிர்வாகத்தை செய்தவர்கள் கம்பளத்து நாயக்கர் என்று சொல்லும் நாயக்கர் இனத்து மக்கள்., ஜமின் காலத்தில் இங்கு கட்டப்பட்ட அரண்மனை இன்றும் உள்ளது. இங்குள்ள பத்ரகாளியம்மன் கோவில், காட்டு மாரியம்மன் கோவில் போன்றவற்றை இவர்களே கட்டி உள்ளனர். விருப்பாச்சி கோபால நாயக்கர் ஆங்கிலேயருக்கு எதிராக பாளையக்காரர்களைக் கொண்டு ஏற்படுத்திய கூட்டமைப்பில் இப்பாளையத்தி பாளையகாரர்களும் பங்கேற்றனர். இவர்கள் மதுரை நாயக்க மன்னர்களிடம் நெருக்கமானவர்களாக இருந்து வந்துள்ளனர்.
மேற்கோள்கள்
பகுப்பு:குறுநில மன்னர்கள்
ஐன்சுடைனியம்(II) குளோரைடு
ஐன்சுடைனியம்(II) குளோரைடு (Einsteinium(II) chloride) EsCl2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஐன்சுடைனியமும் குளோரினும் சேர்ந்து இந்த இருமச் சேர்மம் உருவாகிறது.
தயாரிப்பு
ஐன்சுடைனியம்(III) குளோரைடு சேர்மத்துடன் ஐதரசன் வாயுவைச் சேர்த்து வினைபுரியச் செய்தால் ஐன்சுடைனியம்(II) குளோரைடு உருவாகும்.
இயற்பியல் பண்புகள்
ஐன்சுடைனியம்(II) குளோரைடு ஒரு திண்மமாக காணப்படுகிறது.
மேற்கோள்கள்
பகுப்பு:ஐன்சுடைனியம் சேர்மங்கள் பகுப்பு:குளோரைடுகள்
பொது நூலகம்
பொது நூலகம் என்பது, பொதுமக்களால் பயன்படுத்தக் கூடியதும், பொதுவாக வரிகள் போன்றவற்றால் கிடைக்கும் நிதியைப் பயன்படுத்தி நடத்தப்படுவதுமான நூலகங்களைக் குறிக்கும். இவ்வகை நூலகங்கள் குடிசார் பணியாளர்களான நூலகர்களாலோ, பிற நூலகத்துறைசார் பணியாளர்களாலோ இயக்கப்படுகின்றன.
பொது நூலகங்கள் ஐந்து பொதுவான இயல்புகளைக் கொண்டவை. முதலாவது, அவை பொது மக்களிடம் இருந்து அறவிடப்படும் வரிப்பணத்தினால் நிதி அளிக்கப்படுகின்றன. அடுத்தது, இவை மக்களுக்குச் சேவை செய்யும் நோக்கில் ஒரு சபையால் கட்டுப்படுத்தப்படுகின்றன. குறித்த சமூகத்தைச் சேர்ந்த ஒவ்வொரு உறுப்பினரும் இங்குள்ள சேகரங்களைப் பயன்படுத்தலாம். இவற்றைப் பயன்படுத்துவது தன்னார்வ அடிப்படையிலானது. இவை வழங்கும் அடிப்படையான சேவைகளுக்குக் கட்டணம் அறவிடப்படுவதில்லை.
உலகிலுள்ள பல நாடுகளிலும் பொது நூலகங்கள் உள்ளன. கல்வியறிவு பெற்ற மக்கள் வாழும் நாடுகளில் பொது நூலகங்கள் முக்கியமானவையாகக் கருதப்படுகின்றன. ஆய்வு நூலகங்கள், பள்ளி நூலகங்கள் போன்ற சிறப்பு நூலகங்களில் இருந்து பொது நூலகங்கள் வேறுபடுகின்றன. ஏனெனில், குறித்த ஒரு கல்வி நிறுவனம், ஆய்வுச் சமூகம் போன்றவற்றின் தேவைகளை மட்டும் கருத்தில் கொள்ளாமல் பொது மக்களின் தகவல் தேவைகளைப் பூர்த்தி செய்வதையே பொது நூலகங்கள் கடமையாகக் கொண்டுள்ளன. பள்ளிக்கு முந்திய கல்வியை ஊக்கப்படுத்துவதற்காக குழந்தைகளுக்குக் கதை சொல்லல்; மாணவர்களும், தொழில் வல்லுனர்களும் படிப்பதற்கு வேண்டிய அமைதியான இடவசதிகளை ஏற்படுத்துதல்; வளர்ந்தோரிடையே வாசிப்பதை ஊக்குவிக்க நூல் குழுக்களை ஏற்படுத்தல் போன்ற சேவைகளும் பொது நூலகங்களில் கட்டணம் இன்றி வழங்கப்படுவது உண்டு. வீட்டுக்கு எடுத்துச் சென்று வாசிப்பதற்காக, பொது நூலகங்கள் நூல்களைக் கடனாக வழங்குவது வழக்கம். இதற்காகக் கடனுதவும் பகுதி பொது நூலகங்களில் இருக்கும். உசாத்துணைப் பகுதியில் வைக்கப்பட்டுள்ள நூல்களை வெளியில் எடுத்துச்செல்ல அனுமதிப்பது இல்லை. அண்மைக் காலத்தில் சில பொது நூலகங்கள் கணினி வசதிகளையும், இணைய வசதிகளையும் பயன்பாட்டாளருக்கு வழங்குகின்றன.
அம்ரோகா மக்களவைத் தொகுதி
அம்ரோகா மக்களவைத் தொகுதி இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 மக்களவைத் தொகுதிகளில் ஒன்று.
சட்டமன்றத் தொகுதிகள்
இந்த தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
காவல் ஆய்வாளர்
ஆய்வாளர் (Inspector) என்பது காவல்துறையில் தகுதி நிலை மற்றும் நிர்வாக பதவி ஆகும். உலகில் இப்பதவியின் பெயர் பல சூழல்களில் பயன்படுத்தப்படுகின்றது. இருப்பினும், வேறுபட்ட காவல் துறைகளில் இது சமமான பதவி அல்ல.
இந்தியா
thumb|170x170px| ஆய்வாளர் அந்தஸ்தில் உள்ள இந்திய காவல்துறை அதிகாரியின் சின்னம் இந்தியாவில் காவல் ஆய்வாளர்கள் பொதுவாக ஒரு காவல் நிலையத்தின் பொறுப்பு அதிகாரியாக இருப்பார். இந்தியாவில் ஒரு காவல்நிலையத்தில், காவலர்கள், தலைமைக் காவலர், ஒரு உதவி ஆய்வாளர் ஒரு ஆய்வாளர் ஆகியோர் இருப்பர். ஆய்வாளரின் நிலையைக் குறிக்கும் விதமாக அவருக்கு மூன்று நட்சத்திர சின்னங்கள் கொடுக்கபட்டிருக்கும். மேலும் அவர் காவல் நிலையத்தின் உயர் கட்டளை அதிகாரியாக இருப்பார். ஆய்வாளர் பதவி துணை ஆய்வாளர் பதவியை விட உயர்ந்ததாகவும், துணைக் கண்காணிப்பாளர் (டிஎஸ்பி) பதவியை விட குறைந்ததாகவும் இருக்கும். ஆய்வாளர்கள, துணை ஆய்வாளர்கள், உதவி துணை ஆய்வாளர் போன்றோருடன் சேர்ந்தவர்கள், இந்தியாவில் உள்ள மொத்த காவலர்களில் 13% பேர் உள்ளனர்.
குறிப்புகள்
பகுப்பு:காவல்துறை
இராணுவப் பாதுகாப்பு புலனாய்வு முகமை (இந்தியா)
பாதுகாப்பு புலனாய்வு முகமை (Defence Intelligence Agency (DIA), இந்தியப் பாதுகாப்பு படைகள் இடையே இராணுவப் புலனாய்வுப் பணிகளை ஒருங்கிணைக்கும் முகமை ஆகும்.
முப்படைகளின் தனித்தனி புலனாய்வு அமைப்புகளின் மூத்த அதிகாரிகளால் இம்முகமை 1 மார்ச் 2022 அன்று நிறுவப்பட்டது.
பாதுகாப்பு புலனாய்வு முகமை உருவாக்கப்படுவதற்கு முன்பு, இந்தியாவின் ஆயுதப்படைகளின் இராணுவ புலனாய்வு பிரிவுகள் மற்றும் சேவைகளின் தனி உளவுப் பிரிவுகள் மட்டுமே இருந்தது. பின்னர் ரா எனப்படும் ஆராய்ச்சி மற்றும் பகுப்பாய்வு அமைப்பு மற்றும் இந்திய உளவுத்துறை போன்ற புலனாய்வு அமைப்புகளுடன் பாதுகாப்பு புலனாய்வு முகமை செயல்பட்டது.
வான்படை நுண்ணறிவு இயக்குநரகம், கடற்படை உளவுத்துறை இயக்குநரகம் மற்றும் இராணுவ உளவுத்துறை இயக்குனரங்கள் இந்த முகமையின் கீழ் செயல்படுகிறது.
மேற்கோள்கள்
பகுப்பு:இந்திய படைத்துறை பகுப்பு:இந்தியப் புலனாய்வு அமைப்புகள்
ஆயர் (கிறித்துவ பட்டம்)
சொல் தோற்றம்
"ஆயர்" என்னும் தமிழ்ச்சொல்லுக்கு இணையான "Bishop" என்னும் ஆங்கிலச் சொல் ἐπίσκοπος (epískopos) என்னும் கிரேக்கச் சொல்லிலிருந்து பிறக்கிறது. அதற்கு "மேற்பார்வையாளர்", "கண்காணிப்பாளர்" (supervisor, overseer) என்பது நேரடிப் பொருளாகும். கிறித்தவ சபைகளில் மேற்பார்வைப் பொறுப்புக் கொண்டவர்களுக்குப் பொதுவாக "ஆயர்" என்னும் பெயர் பொருந்தும்.
கத்தோலிக்க திருச்சபையில்
கத்தோலிக்க திருச்சபையைப் பொறுத்தவரை, ஒரு மறைமாவட்டத்தின் தலைவர் ஆயர் என்று அழைக்கப்படுகிறார். சிறப்பாக உலகத் திருச்சபையின் தலைவரும், புனித பேதுருவின் வழித்தோன்றலுமான உரோமை உயர்மறைமாவட்டத்தின் ஆயர் திருத்தந்தை என்று அழைக்கப்படுகிறார். கத்தோலிக்க திருச்சபையின் வழக்கப்படி, உரோமை ஆயர் மட்டும் கர்தினால் குழுவால் தேர்வு செய்யப்படுகிறார்; மற்ற மறைமாவட்டங்களில், "ஆயர்" என்னும் பொறுப்பைப் பெறுபவர் சட்டத்தில் உள்ளபடி முன்மொழியப்பட்டு, திருச்சபையின் உயர்முதல் தலைவராகிய திருத்தந்தையால் உறுதிசெய்யப்பட்டால் அவர் ஆயராக நியமிக்கப்படுகிறார்.
ஒரு ஆயர் அவருடைய அதிகாரத்தின்படி ஆயர்நிலை அருட்பொழிவு பெறுவார். முன்னாள்களில் "ஆயர்" என்னும் சொல்லுக்குப் பதிலாக "மேற்றிராணியார்" என்னும் சொல் வழக்கத்தில் இருந்தது. அச்சொல் "மேல்+திராணி" என்னும் மூலத்திலிருந்து பிறந்து "மேல் பொறுப்பு" கொண்டவர் என்னும் பொருள் தந்தது. கிரேக்க மூலத்துக்கு ஏற்ப "கண்காணிப்பாளர்" என்னும் பொருளும் அதில் அடங்கியிருந்தது.
ஆயர் நிலைக்குத் வேட்பாளராகத் தகுதிகள்
ஆயர் நிலைக்குத் தகுதியான வேட்பாளராக ஒருவர் இருக்கத் தேவையானவை; உயர்த்தப்பட வேண்டியவரின் தகுதியைப் பற்றிய இறுதி முடிவு திருத்தூதரக ஆட்சிப்பீடத்தைச் சார்ந்தது.
ஆயர் நிலைகள்
கத்தோலிக்க திருச்சபையில் பேராயர், ஆயர், இணை ஆயர், துணை ஆயர் என்ற நான்கு நிலைகளில் ஆயர்கள் பணி செய்கின்றனர்.
ஆயர் அணிகள்
thumbnail|ஆயர் அணிகளான கணையாழி, ஆயர் மகுடம் மற்றும் செங்கோலோடு காட்சியளிக்கும் ஒரு கத்தோலிக்க ஆயர்
தென்னிந்திய திருச்சபையில்
சீர்திருத்த சபைகளில், குறிப்பாகத் தென்னிந்திய திருச்சபையில் bishop என்னும் சொல்லுக்கு இணையான தமிழ்ச் சொல்லாக "பேராயர்" என்பது பயன்படுகிறது.
மேற்கோள்கள்
பகுப்பு:திருச்சபைப் பட்டங்கள் பகுப்பு:ஆயர்கள்
கிரி சோகோ
கிரி சாகோ (giri choco) என்பது சப்பானில் காதலர் தினத்தன்று பெண்கள் ஆண்களுக்கு தரும் ஒரு இன்னட்டு (சாக்லேட்). இது ஆண் சக ஊழியர்களுக்கு, இது பெண்களால் அவர்களுக்கு தற்செயலாக அறிமுகமானவர்களுக்கும் மற்றும் காதல்சார் பிணைப்பு இல்லாதவர்களுக்கும் தரப்படும் விலை மலிவான இன்னட்டு. .
ஆண்கள் பொதுவாக பெண்களுக்கு மார்ச் 14 அன்று கொண்டாடப்படும் வெள்ளை நாள் அன்று இனிப்புகள் மற்றும் மற்ற பரிசுகள் தருகின்றனர்.
மேற்கோள்கள்
பகுப்பு:சாக்கலேட் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:சப்பானிய உணவுகள்
அறிவியல் மற்றும் புத்தாய்வுக் கழகம்
அறிவியல் மற்றும் புத்தாய்வுக் கழகம் அல்லது AcSIR, ஒரு தேசிய முக்கியத்துவம் வாய்ந்த இந்திய நிறுவனம் ஆகும். இதன் தலைமையிடம், சென்னையிலுள்ள தரமணியில் சிஎஸ்ஐஆர் வளாகத்திலுள்ளது. இந்த நிறுவனம் முனைவர் பட்டம் (Phd.,) மற்றும் முனைவர் பட்டத்திற்கு பிந்தைய பட்டம்(Post Phd.,) வழங்கும் நோக்கத்திற்காக ஏற்படுத்தப்பட்டது.
இந்த நிறுவனமானது ஆராய்ச்சி மற்றும் ஆய்வுகளை நிர்வகிக்க ஏற்பட்ட ஒரு மையப்படுத்தப்பட்ட நிறுவனம் ஆகும். இதனை இந்திய பாரளுமன்றத்தின் கீழவையான லோக் சபாவில் 2010ஆம் ஆண்டு சட்டம் இயற்றி உருவாக்கினர். அதே சட்டமானது இந்த நிறுவனத்தினை ஒரு "தேசிய முக்கியத்துவமான நிறுவனமாக" அங்கீகரித்தது.
அறிவியல் மற்றும் புத்தாய்வுக் கழகம் (AcSIR), இந்திய அரசின் தீர்மானத்தினால் ஜூன் 17, 2010 அன்று நிறுவப்பட்டது மற்றும் அறிவியல் மற்றும் தொழில்துறை ஆராய்ச்சி சபை(சிஎஸ்ஐஆர்)-உடன் இணைந்து அறிவியல் மற்றும் தொழிற்துறையில் மேம்பட்ட கல்வி மற்றும் ஆராய்ச்சி மேம்பாட்டிற்காக தேசிய முக்கியத்துவம் வாய்ந்த நிறுவனமாக இது அறிவியல் மற்றும் புத்தாய்வுக் கழக சட்டத்தின் மூலமாக, 2011 ஏப்ரல் மாதம் 3ஆம் தேதி 2012ஆம் வருடம் அறிவிக்கப்படது.
இது இந்தியாவின் 23 நகரங்களில் பரவியுள்ள 37 ஆய்வகங்கள் மற்றும் சிஎஸ்ஐஆரின் 6 அலகுகளையும் ஆய்வு மையமாக கொண்ட ஒர் உயர் பல்கலைக்கழகமாகும்.
SIRO அங்கீகாரம்
அறிவியல் மற்றும் தொழிலக ஆராய்ச்சித் துறை (DSIR),  அறிவியல் மற்றும் தொழில்நுட்ப அமைச்சு, இந்திய அரசு ஆகியன AcSIR-ஐ ஒரு அறிவியல் மற்றும் தொழில்துறை ஆராய்ச்சி அமைப்பாக (SIRO) அங்கீகரித்துள்ளது.
மேலும் விவரங்கள்
இந்த நிறுவனமானது மற்ற கல்வி பல்கலைக்கழகங்களில் வழங்கப்படாத ஆராய்ச்சி வாய்ப்புகளை மாணாக்கர்களுக்கு அளிக்கிறது.
இந்த நிறுவனமானது இதன் கல்வி திட்டங்களில் சிஎஸ்ஐஆர் ஆய்வகங்களைச் சார்ந்த சுமார் 2200 முழு நேர உறுப்பினர்களை ஆசிரியர்களாகவும், மேலும் 2000க்கும் மேற்பட்ட மாணவர்களையும்  மற்றும் 7 கல்விசாரா ஊழியர்களையும் உறுப்பினர்களாக கொண்டுள்ளது.
சான்றுகள்
பகுப்பு:தமிழ்நாட்டுப் பல்கலைக்கழகங்கள் பகுப்பு:இந்திய ஆய்வுக் கழகங்கள் பகுப்பு:தமிழ்நாட்டிலுள்ள ஆராய்ச்சி நிறுவனங்கள்
சம்சாத் பேகம்
thumb
சம்சாத் பேகம்  (Shamshad Begum, ஷம்ஷாத் பேகம், ஏப்ரல் 14, 1919 – ஏப்ரல் 23, 2013) இந்தித் திரையுலகின் முதல் பின்னணிப் பாடகர்களில் ஒருவராவார். தனித்தன்மை வாய்ந்த குரல்வளம் பெற்றிருந்த இவர் பலவகையானப் பாடல்களை பாடியுள்ளார். இந்தி, பெங்காலி, மராத்தி, குசராத்தி,தமிழ் மற்றும் பஞ்சாபி மொழிகளில் 6000க்கும் கூடுதலான திரைப்பாடல்களைப் பாடியுள்ளார். இந்தித் திரையுலகின் புகழ்பெற்ற இசையமைப்பாளர்களான நௌசத், எஸ். டி. பர்மன், சி. இராமச்சந்திரா, ஓ. பி. நய்யார் போன்றவர்களின் இசையமைப்பில் பாடியுள்ளார். 1940 ஆம் ஆண்டிலிருந்து 1970 ஆம் ஆண்டு வரையில் சம்சாத்தின் பாடல்கள் பரவலான வரவேற்பைப் பெற்றிருந்தன. இன்றும் அவரது புகழ்பெற்ற பாடல்கள் மீள்கலப்பு செய்யப்பட்டு வருகின்றன.
மேற்சான்றுகள்
பகுப்பு:இந்தியத் திரைப்படப் பாடகர்கள் பகுப்பு:1919 பிறப்புகள் பகுப்பு:2013 இறப்புகள் பகுப்பு:இந்திய முஸ்லிம்கள் பகுப்பு:இந்திய முஸ்லிம் பெண்கள்
செனாப் பள்ளத்தாக்கு
புவியியல்
செனாப் பள்ளத்தாக்கு இமயமலைத் தொடருக்கும் ஜம்மு நடுவில் அமைந்துள்ள சிவாலிக் மலைத் தொடரில் அமைந்துள்ளது. இம்மலைத் தொடரில் செனாப் ஆறு பாய்கிறது. செனாப் பள்ளத்தாக்கில் தோடா மாவட்டம், கிஷ்துவார் மாவட்டம் மற்றும் இராம்பன் மாவட்டங்கள் அமைந்துள்ளது. செனாப் பள்ளத்தாக்கில் செனாப் ஆறு பாய்கிறது. செனாப் பள்ளத்தாக்கின் வடக்கில் அனந்தநாக் மாவட்டம், தெற்கில் கதுவா மாவட்டம் மற்றும் இமாச்சலப் பிரதேசத்தின் சம்பா மாவட்டம், தென்மேற்கில் உதம்பூர் மாவட்டம், மேற்கில் ரியாசி கோட்டம் அமைந்துள்ளது. செனாப் பள்ளத்தாக்கின் நடுவில் தோடா மாவட்டம் உள்ளது. செனாப் பள்ளத்தாக்கில் 6 சட்டமன்றத் தொகுதிகள் உள்ளது. செனாப் பள்ளத்தாக்கு சிவாலிக் மலைகளால் சூழ்ந்தது. மேலு இது நிலநடுக்கப் பகுதியில் அமைந்துள்ளது.
மக்கள்
செனாப் பள்ளத்தாக்கின் காஷ்மீர மக்களில் குஜ்ஜர்கள், பகாரிகள் மற்றும் பாதர்வாகி மக்கள் பெரும்பாலாக வாழ்கின்றனர். 1990களில் ஜம்மு காஷ்மீரில் தீவிரவாதப் போக்கு அதிகரித்த போது பாதிக்கப்பட்ட பகுதிகளில் காஷ்மீர் பள்ளத்தாக்குக்கு அடுத்து செனாப் பள்ளத்தாக்கு இரண்டாம் இடத்தைப் பெற்றது. செனாப் பள்ளத்தாக்கு மக்களின் முக்கியத் தொழில் தோட்டப்பயிர், ஆடு, மாடுகள் வளர்த்தல் மற்றும் மேய்த்தல் ஆகும்.
சமயம்
செனாப் பள்ளத்தாக்கில் இசுலாமியர்களின் மக்கள்தொகை 60% விழுக்காடாகவுள்ளது. இந்து மக்கள் தொகை 40% விழுக்காடாக உள்ளது.
மொழிகள்
இந்தப் பள்ளத்தாக்கில் பல இனக்குழக்கள் உள்ளன. உருதும் ஆங்கிலமும் அலுவல் மொழிகள். இங்கு பெருமளவில் பயன்படுத்தப்படும் காஷ்மீரி மொழியுடன் கோஜ்ரி, கிஷ்த்துவாரி, பதர்வாஹி, சராசி, டோக்ரி, ரம்பானி, போகலி, பஹாரி, பலேசி, பாதரி போன்ற மொழிகளும் வழக்கிலுள்ளன.
அடிக்குறிப்புகள்
பகுப்பு:ஜம்மு காஷ்மீர் புவியியல்
வாலி பிஸ்டர் (ஒளிப்பதிவாளர்)
மேற்கோள்கள்
பகுப்பு:1961 பிறப்புகள் பகுப்பு:திரைப்பட ஒளிப்பதிவாளர்கள் பகுப்பு:வாழும் நபர்கள் பகுப்பு:அமெரிக்கத் திரைப்பட இயக்குநர்கள்
அதரகுளிய கல்வெட்டு
அதரகுளிய கல்வெட்டு, இலங்கையின் புத்தளம் மாவட்டத்தில் ஏரியாவ என்னும் ஊரைக் சேர்ந்த அதரகுளிய என்னும் இடத்தில் உள்ள ஒரு தமிழ்க் கல்வெட்டு ஆகும். இதை முதன்முதலாக தென்னிந்தியாவின் புகழ்பெற்ற கல்வெட்டியலாளர் கிருஷ்ண சாஸ்திரி இந்தக் கல்வெட்டை வாசித்து வெளியிட்டார். இது அஞ்ஞூற்றுவன் அம்பலம் என்னும் வணிக அமைப்பைப் பற்றியது. இதில் தமிழ் எழுத்துக்களுடன் வட்டெழுத்துக்களும் கலந்து எழுதப்பட்டிருப்பதாகத் தெரிகிறது. வட்டெழுத்துக்கள் கலந்து எழுதப்பட்டு இலங்கையில் கிடைத்த ஒரே கல்வெட்டு இதுவே.
காலம்
இக்கல்வெட்டில் வரும் "இராசேந்திர சோழற்கியாண்டு.." என்னும் தொடரின் மூலம் இது இராசேந்திர சோழன் காலத்துக்கு உரியது என்பது தெளிவாகிறது. ஆனாலும், ஆட்சியாண்டு தொடர்பான தகவல்கள் வாசிக்க முடியாதபடி சிதைந்து விட்டமையால் கல்வெட்டின் சரியான காலத்தைக் கணிக்க முடியவில்லை.
உள்ளடக்கம்
இது அஞ்ஞூற்றுவன் அம்பலம் என்னும் வணிகக் குழுவோது தொடர்பான ஏதோ ஒரு விடயம் பற்றியது என்பதை மட்டுமே தெளிவாகக் கூறக்கூடியதாக உள்ளது.